Document ID: 32011R1139

REGULAMENTUL (UE) NR. 1139/2011 AL CONSILIULUI
din 10 noiembrie 2011
de modificare a Regulamentului (UE) nr. 204/2011 privind măsuri restrictive având în vedere situația din Libia
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 215,
având în vedere Decizia 2011/729/PESC a Consiliului din 10 noiembrie 2011 de modificare a Deciziei 2011/137/PESC a Consiliului privind măsuri restrictive având în vedere situația din Libia (1),
având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
întrucât:
(1)
Prin Rezoluția 1973 (2011) din 17 martie 2011, Consiliul de Securitate al Organizației Națiunilor Unite (CSONU) a hotărât impunerea unui embargo asupra zborurilor în spațiul aerian al Libiei.
(2)
În conformitate cu Decizia 2011/137/PESC (2) a Consiliului, respectivul embargo a intrat în vigoare în Uniunea Europeană prin Regulamentul (UE) nr. 204/2011 din 2 martie 2011 privind măsuri restrictive având în vedere situația din Libia (3).
(3)
Prin Rezoluția 2016 (2011) din 27 octombrie 2011, CSONU a hotărât că embargoul ar trebui să înceteze.
(4)
În consecință, în conformitate cu Decizia 2011/729/PESC, dispoziția din Regulamentul (UE) nr. 204/2011 de impunere a embargoului asupra zborurilor ar trebui abrogată,
ADOPTĂ PREZENTUL REGULAMENT:
Articolul 1
Articolul 4b din Regulamentul (CE) nr. 204/2011 se elimină.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 noiembrie 2011.

Labels: 8
18
5